สวัสดีค่ะ ประจำเดือนหนูมาไม่ปกติเป็นปีแล้วค่ะ สองเดือนจะมาครั้ง ครั้งหนึ่งก็มาแค่2-3วันเองค่ะมาน้อยมาก ปกติเป็นคนทาครีมทาผิวตลอด แต่ช่วงนี้ผิวแห้งมาก ลอกเป็นขุยทั้งๆที่ทาครีมประจำ มีแนวทางรักษามั้ยคะ
สวัสดีค่ะประจำเดือนปกติควรมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยประจำเดือนที่มาเกิน 35 วันขึ้นไปนั้น อาจจะมีสาเหตุต่างๆเช่น มีถุงน้ำหลายใบในรังไข่ พังผืดมดลูก ฮอร์โมนรังไข่ไม่สมดุล เป็นต้น ซึ่งควรไปพบแพทย์เพื่อตรวจหาสาเหตุที่แน่ชัดและตรวจเพิ่มเติมต่างๆเช่นตรวจเลือดหรืออัลตราซาวน์ถ้ามีข้อบ่งชี้ส่วนผิวที่แห้งลอกนั้น ถ้าแห้งมากๆ ใช้วาสลีนซึ่งจะเหนียวกว่าทาโปะลงไปได้ ไม่อาบน้ำอุ่น ถ้ายังคงแห้งและลอกมากนั้น ควรจะพบแพทย์เพื่อตรวจหาสาเหตุที่อาจทำให้ผิวแห้งมากผิดปกติเช่นการมีผื่นผิวหนังอักเสบ สะเก็ดเงิน ผิวเกล็ดปลาร่วมด้วยต่อไป